ตลาดหุ้นอินโดนีเซียร่วง 2.1% เหตุวิตกผลประกอบการ-ประหารนักโทษคดียาเสพติด
ตลาดหุ้นอินโดนีเซียร่วง 2.1% เหตุวิตกผลประกอบการ-ประหารนักโทษคดียาเสพติด
29 เม.ย. 2558

สำนักข่าวอินโฟเควสท์ รายงานตลาดหุ้นอินโดนีเซียร่วงลง 2.1% ในการซื้อขายภาคเช้าวันนี้ เนื่องจากผลประกอบการบริษัทเอกชนที่ปรับตัวลง รวมทั้งสถานการณ์ทางการเมืองที่ตึงเครียดหลังจากออสเตรเลียออกโรงเตือนว่า การประหารชีวิตนักโทษชาวออสเตรเลียในคดียาเสพติดจะส่งผลกระทบต่อความสัมพันธ์ระหว่างประเทศ
ดัชนีคอมโพสิตตลาดหุ้นอินโดนีเซีย ร่วงลง 2.1%
ส่วนหุ้นพีที ยูนิลีเวอร์ อินโดนีเซีย ปรับตัวลง ส่วนหุ้นพีที แบงก์ เซ็นทรัล เอเชีย ปรับตัวลงด้วยเช่นกัน
รัฐบาลออสเตรเลียประกาศในวันนี้ว่า ออสเตรเลียจะเรียกตัวเอกอัครราชทูตออสเตรเลียประจำอินโดนีเซียกลับประเทศ เนื่องจากไม่เห็นด้วยกับการประหารชีวิตชาวออสเตรเลีย 2 คนที่มีความผิดฐานลักลอบค้ายาเสพติด และระบุว่าความสัมพันธ์กำลัง “ย่ำแย่ลง”
นายกรัฐมนตรีโทนี แอ็บบอตต์ของออสเตรเลีย กล่าวในการแถลงข่าวร่วมกับนางจูลี บิชอป รัฐมนตรีต่างประเทศออสเตรเลียว่า “ออสเตรเลียรู้สึกผิดหวังเป็นอย่างยิ่งเกี่ยวกับการประหารนักโทษในอินโดนีเซีย ผมต้องการเน้นถึงความสัมพันธ์ที่สำคัญยิ่งระหว่างออสเตรเลียและอินโดนีเซีย แต่ความสัมพันธ์ดังกล่าวย่ำแย่ลง เนื่องจากการกระทำในช่วงไม่กี่ชั่วโมงที่ผ่านมานี้”